**รายชื่อผู้เข้าร่วมประชุมสภาองค์การบริหารส่วนตำบลบ้านพระ**

**สมัยวิสามัญ สมัยที่ 3/2561 ครั้งที่ 1 วันที่ 28 ธันวาคม 2561**

**ณ ห้องประชุมสภาองค์การบริหารส่วนตำบลบ้านพระ**

|  |  |  |  |
| --- | --- | --- | --- |
| ลำดับ | ชื่อ – สกุล | ตำแหน่ง | ลายมือชื่อ |
| 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31  32  33 | นายโชคชัย สีห์ประเสริฐ  นายสุทธิสาร ซื่อสัตย์  นางประพิศ จันณรงค์  นายอภิชาติ พุทธสอน  นางจงจิต ชูเมือง  นายบุญเชาว ปัณเขต  ร.ต.จิรวัฒน์ คำเวียงจันทร์  นายจ้อย นวนสำลี  นางสุกัลยา สุธานันท์  นายบุญสม โภครักษ์  นางเรณู เหล็กจาน  นายอำนาจ ทัพเนตร  นายปัญญา พากเพียรทรัพย์  นางอารีย์ แจ่มเจริญ  นายทศพล เหมือนพิทักษ์  นายบำรุง กลิ่นหอม  จ.ส.อ.สมสกุล ยูปานนท์  จ.ส.อ.ดิเรก เจือจาน  นายชูชีพ ร่มโพธิ์แก้ว  นายสมชาติ ทองเฟื่อง  นางศลิษา มากสาคร  นางสุจิรา นรินทร์วงษ์  นายวิรัช แก้วสีหาวงษ์  ร.ต.สำเร็จ เวชกามา  น.อ.ไพฑูรย์ มาลาศรี  นายสุรศักดิ์ จักสาน  นายณรงค์ คล้ายเขียว  นางอัญชลี คำศิริ  นายปราโมทย์ เนียรมงคล  นายปรีชา คนหลัก  นายชาญ สุขคง  นายบุญสืบ ตันสงวน  นายวงศ์ธวัช สาวาปี | ประธานสภาฯ  รองประธานสภาฯ  สมาชิก อบต.ม.1  สมาชิก อบต.ม.1  สมาชิก อบต.ม.2  สมาชิก อบต.ม.2  สมาชิก อบต.ม.3  สมาชิก อบต.ม.4  สมาชิก อบต.ม.5  สมาชิก อบต.ม.5  สมาชิก อบต.ม.6  สมาชิก อบต.ม.7  สมาชิก อบต.ม.8  สมาชิก อบต.ม.8  สมาชิก อบต.ม.9  สมาชิก อบต.ม.10  สมาชิก อบต.ม.10  สมาชิก อบต.ม.11  สมาชิก อบต.ม.11  สมาชิก อบต.ม.12  สมาชิก อบต.ม.13  สมาชิก อบต.ม.13สมาชิก อบต.ม.14  สมาชิก อบต.ม.14  สมาชิก อบต.ม.15  สมาชิก อบต.ม.15สมาชิก อบต.ม.16สมาชิก อบต.ม.16  สมาชิก อบต.ม.17  สมาชิก อบต.ม.17  สมาชิก อบต.ม.19  สมาชิก อบต.ม.19  เลขานุการสภาฯ | นายโชคชัย สีห์ประเสริฐ  นายสุทธิสาร ซื่อสัตย์  นางประพิศ จันณรงค์  นายอภิชาต พุทธสอน  นางจงจิต ชูเมือง  นายบุญเชาว ปัณเขต  ร.ต.จิรวัฒน์ คำเวียงจันทร์  นายจ้อย นวนสำลี  นางสุกัลยา สุธานันท์  นายบุญสม โภครักษ์  นางเรณู เหล็กจาน  นายอำนาจ ทัพเนตร  นายปัญญา พากเพียรทรัพย์  นางอารีย์ แจ่มเจริญ  นายทศพล เหมือนพิทักษ์  นายบำรุง กลิ่นหอม  จ.ส.อ.สมสกุล ยูปานนท์  จ.ส.อ.ดิเรก เจือจาน  นายชูชีพ ร่มโพธิ์แก้ว  นายสมชาติ ทองเฟื่อง  นางศลิษา มากสาคร  นางสุจิรา นรินทร์วงษ์  นายวิรัช แก้วสีหาวงษ์  ร.ต.สำเร็จ เวชกามา  น.อ.ไพฑูรย์ มาลาศรี  นายสุรศักดิ์ จักสาน  นายณรงค์ คล้ายเขียว  นางอัญชลี คำศิริ  นายปราโมทย์ เนียรมงคล  นายปรีชา คนหลัก  นายชาญ สุขคง  นายบุญสืบ ตันสงวน  นายวงศ์ธวัช สาวาปี |

**ผู้ไม่มาประชุม**

**ชื่อ –สกุล ตำแหน่ง หมายเหตุ**

1. นายกมล วัลลานนท์ สมาชิก อบต.ม.3 ขาด

2. นายสรศักดิ์ ศรีตระกูล สมาชิก อบต.ม.6 ลา

3. นายพงษ์ศักดิ์ เหมือนพิทักษ์ สมาชิก อบต.ม.9 ลา

4. นายโกเมฆ ประสิทธิ์พันธุ์ สมาชิก อบต.ม.18 ลา

**ผู้เข้าร่วมประชุม**

**ชื่อ – สกุล ตำแหน่ง ลายมือชื่อ**

1. นายปัญญา บำรุงวัด นายก อบต.บ้านพระ ปัญญา บำรุงวัด
2. นายศิวาภณ ศรีกสิกิจ รองนายก อบต.บ้านพระ ศิวาภณ ศรีกสิกิจ
3. นายศุภโชค บุญเล็ก ผอ.กองคลัง ศุภโชค บุญเล็ก
4. นายสุรพล เกตุมา เลขานุการนายกฯ สุรพล เกตุมา
5. นางสาวจันทร์เพ็ญ ท่าหิน นักวิเคราะห์นโยบายฯ จันทร์เพ็ญ ท่าหิน
6. นางสาวพนัชกร กลิ่นมะลิ ผช.จพง.ธุรการ พนัชกร กลิ่นมะลิ
7. นางอำไพวรรณ วรรณโชติ หัวหน้าสำนักปลัด อำไพวรรณ วรรณโชติ
8. นางปทุมพร โอภาสวัฒนา นักพัฒนาชุมชน ปทุมพร โอภาสวัฒนา
9. นายประชันย์ เจริญสุข บุคลากร ประชันย์ เจริญสุข
10. นางอ้อย ปั้นบัว เจ้าพนักงานธุรการ อ้อย ปั้นบัว
11. นางวรดาภา สืบวงษ์ รองปลัด อบต.บ้านพระ วรดาภา สืบวงษ์
12. นางเสาวนีย์ อินทร์สุข นักวิชาการจัดเก็บรายได้ เสาวนีย์ อินทร์สุข
13. นางสาวเดือนเพ็ญ ควรมิตร เจ้าพนักงานจัดเก็บรายได้ เดือนเพ็ญ ควรมิตร

**รายงานการประชุมสภาองค์การบริหารส่วนตำบลบ้านพระ**

**สมัยวิสามัญ สมัยที่ 3/2561 ครั้งที่ 1 วันที่ 28 ธันวาคม 2561 เวลา 10.00 น.**

**ณ ห้องประชุมสภาองค์การบริหารส่วนตำบลบ้านพระ**

เริ่มประชุม เวลา 10.00 น.

**ระเบียบวาระที่ 1 - เรื่องประธานแจ้งให้ทราบ**

นายโชคชัย สีห์ประเสริฐ ผมขอแจ้งให้ช่างไฟเปลี่ยนสายเมน และสายไมล์ในห้องประชุมสภาทั้งหมดครับ

(ประธานสภาฯ) และแจ้งเรื่องการลาของสมาชิกดังนี้นายสรศักดิ์ ศรีตระกูล, นายพงษ์ศักดิ์ เหมือนพิทักษ์,

นายโกเมฆ ประสิทธิ์พันธุ์ ครับ

ที่ประชุม รับทราบ

นายโชคชัย สีห์ประเสริฐ ขอเชิญท่านนายกครับ

(ประธานสภาฯ)

นายปัญญา บำรุงวัด ในช่วงที่เราไม่มีการประชุมเราได้มีงานหลายงาน ซึ่งเราได้ทำร่วมกัน บิ๊กคลีนนิ่งเดย์

(นายกอบต.บ้านพระ) งานปั่นจักรยานเฉลิมพระเกียรติ และอีกงานในตอนเช้านื้คือเปิดงาน 7 วันอันตราย

ที่ทางรัฐบาล กระทรวงมหาดไทย ท้องที่ ท้องถิ่น และเจ้าหน้าที่ ร่วมกันไปเปิดงานใน

วันนี้ ขอขอบคุณทุกท่านครับ

**ระเบียบวาระที่ 2 - เรื่องรับรองรายงานการประชุมสภาสมัยสามัญ ที่ 4/2561 ครั้งที่ 2 วันที่ 15 ส.ค.61**

นายโชคชัย สีห์ประเสริฐ ผมขอให้สมาชิกตรวจดูรายงานการประชุมสภาสมัยสามัญ ที่ 4/2561 ครั้งที่ 2

(ประธานสภาฯ) เมื่อวันที่ 15 ส.ค.61 มีสมาชิกท่านใดจะแก้ไขหรือไม่ครับ ถ้าไม่มีผมขอมติที่ประชุม

รับรองด้วยครับ

มติที่ประชุม มีมติรับรองรายงานการประชุมสภาสมัยสามัญ ที่ 4/2561 ครั้งที่ 2 เมื่อวันที่

15 ส.ค.61 เป็นเอกฉันท์

**ระเบียบวาระที่ 3 - เรื่องเพื่อพิจารณา**

**3.1 รายงานผลการติดตามและประเมินผลแผนพัฒนา ประจำปีงบประมาณ**

**พ.ศ.2561**

นายโชคชัย สีห์ประเสริฐ การรายงานผลการติดตามและประเมินผลแผนพัฒนา ประจำปีงบประมาณ พ.ศ.2561

(ประธานสภาฯ) ขอเชิญ ท่านนายกครับ

นายปัญญา บำรุงวัด เป็นการประชุมรายงานผลการติดตามและประเมินผลแผนพัฒนา ประจำปีงบประมาณ

(นายกอบต.บ้านพระ) พ.ศ.2561 ของ อบต.บ้านพระ ให้ท่านทราบว่าการดำเนินการในปีนี้มีอะไรบ้าง

ขอเชิญเจ้าหน้าที่ชี้แจงครับ

/นางสาวจันทร์เพ็ญ...

-2-

นางสาวจันทร์เพ็ญ ท่าหิน การประชุมรายงานผลการติดตามและประเมินผลแผนพัฒนา ประจำปีงบประมาณ

(นักวิเคราะห์ฯ) พ.ศ.2561 ระหว่างเดือน ต.ค.60-ก.ย.61 ตามระเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น พ.ศ.2548 หมวด 6 การติดตามและประเมินผลแผนพัฒนาและระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 3) พ.ศ.2561 ข้อ 13(5) ผู้บริหารท้องถิ่นเสนอผลการติดตามและประเมินผลต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาท้องถิ่นให้ประชาชนในท้องถิ่นทราบ ในที่เปิดเผยภายในสิบห้าวันนับแต่วันที่ผู้บริหารท้องถิ่นเสนอผลการติดตามและประเมินผลดังกล่าว และต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี หน้าที่ 8 ผลการดำเนินงานตามแผนพัฒนาท้องถิ่น (2561-2564) จำนวนโครงการและงบประมาณตามแผนพัฒนาท้องถิ่น แบ่งเป็นแต่ละยุทธศาสตร์แต่ละปี 1. ด้านสังคม การศึกษา ศาสนาวัฒนธรรม สาธารณสุขและการกีฬา 2. ด้านทรัพยากรธรรมชาติและสิ่งแวดล้อม 3. ด้านการพัฒนาด้านเศรษฐกิจ 4. ด้านโครงสร้างพื้นฐาน 5. ด้านการท่องเที่ยว 6. ด้านการเมืองการบริหาร ซึ่งจะมีรายละเอียดไว้แต่ละปี ว่ามีโครงการที่อยู่ในแผนพัฒนาของอบต.บ้านพระ รวมทั้งสิ้นกี่โครงการ หน้าที่ 9 2.จำนวนโครงการและงบประมาณตามแผนพัฒนาท้องถิ่น (พ.ศ.2561-2564) ฉบับเพิ่มเติมและเปลี่ยนแปลง ฉบับที่ 1 สรุปงบหน้าเปลี่ยนแปลงโครงการพัฒนา 4.ด้านโครงสร้างพื้นฐาน ปี 61 จำนวน 6 โครงการ งบประมาณ 1,536,100.-บาท ปี 62 จำนวน 1 โครงการ งบประมาณ 7,045,200.-บาท ปี 63 จำนวน 1 โครงการ งบประมาณ 415,000.-บาท รวม 4 ปี จำนวน 8 โครงการ งบประมาณ 2,366,100.-บาท หน้าที่ 10 จำนวนโครงการและงบประมาณ ตามแผนพัฒนาท้องถิ่น(พ.ศ.2561-2564) ฉบับเพิ่มเติมและเปลี่ยนแปลง ฉบับที่ 1 สรุปเพิ่มเติมโครงการพัฒนา ด้านสังคม จำนวน 7 โครงการ งบประมาณ 400,682.-บาท ด้านโครงสร้างพื้นฐาน จำนวน 34 โครงการ งบประมาณ 15,982,800.-บาท รวมจำนวน 41 โครงการ งบประมาณ 16,383,482.-บาท ผลการดำเนินงานตามแผนพัฒนาท้องถิ่น(2561-2564) ตามข้อบัญญัติงบประมาณรายจ่าย ประจำปี 2561 ไตรมาสที่ 1 – ไตรมาสที่ 4 (1 ต.ค.60-30 ก.ย.61) 1. ด้านสังคมฯ โครงการที่เสร็จจำนวน 27 โครงการ คิดเป็นร้อยละ 60 โครงการ ที่มีการยกเลิก 18 โครงการ คิดเป็นร้อยละ 40

2. ด้านทรัพยากรธรรมชาติ โครงการที่เสร็จจำนวน 4 โครงการ คิดเป็นร้อยละ 57.14 โครงการที่มีการยกเลิกจำนวน 3 โครงการ คิดเป็นร้อยละ 42.86

/3.ด้านการพัฒนา...

-3-

3. ด้านการพัฒนาเศรษฐกิจ โครงการที่เสร็จจำนวน 4 โครงการ คิดเป็นร้อยละ 66.67 โครงการที่มีการยกเลิกจำนวน 2 โครงการ คิดเป็นร้อยละ 33.33

4. ด้านโครงสร้างพื้นฐาน โครงการที่เสร็จ จำนวน 24 โครงการ คิดเป็นร้อยละ 35.29 โครงการที่อยู่ระหว่างดำเนินการ จำนวน 8 โครงการ คิดเป็นร้อยละ 11.77 โครงการที่ยังไม่ได้ดำเนินการ จำนวน 18 โครงการ คิดเป็นร้อยละ 26.47 โครงการที่มีการยกเลิก จำนวน 1 โครงการ คิดเป็นร้อยละ 1.47 โครงการเพิ่มเติม จำนวน 17 โครงการ คิดเป็นร้อยละ 25

5. ด้านการท่องเที่ยว โครงการที่ยกเลิก จำนวน 1 โครงการ

6. ด้านการเมือง โครงการที่เสร็จ จำนวน 4 โครงการ คิดเป็นร้อยละ 66.67 โครงการ ที่มีการยกเลิก จำนวน 2 โครงการ คิดเป็นร้อยละ 33.33

รวมโครงการที่เสร็จทั้งสิ้น 63 โครงการ คิดเป็นร้อยละ 47.37 จำนวน โครงการที่อยู่ระหว่างดำเนินการ จำนวน 8 โครงการ คิดเป็นร้อยละ 6.02 โครงการที่ยังไม่ได้ดำเนินการ จำนวน 18 โครงการ คิดเป็นร้อยละ 13.53 โครงการที่มีการยกเลิก จำนวน 27 โครงการ คิดเป็นร้อยละ 20.30 โครงการที่มีการเพิ่มเติม จำนวน 17 โครงการ คิดเป็นร้อยละ 12.78 รวมโครงการทั้งหมด 133 โครงการ

3. การเบิกจ่ายงบประมาณปี 2561 ไตรมาสที่ 1 ไตรมาสที่ 4(1 ต.ค.60-30ก.ย.61)

1. ด้านสังคม การศึกษา เบิกจ่ายจากงบปกติ จำนวน 1,237,420.-บาท คิดเป็นร้อยละ 6.10 2. ด้านทรัพยากรธรรมชาติ เบิกจ่ายจากงบปกติ จำนวน 209,877.-บาท คิดเป็นร้อยละ 1.04 3. ด้านการพัฒนาด้านเศรษฐกิจ เบิกจ่ายจากงบปกติ จำนวน 495,111.-บาท คิดเป็นร้อยละ 2.44 4.ด้านโครงสร้างพื้นฐาน เบิกจ่ายจากงบปกติ จำนวน 6,563,587.-บาท คิดเป็นร้อยละ 32.37 เบิกจากเงินสะสม จำนวน 11,278,274.14 คิดเป็นร้อยละ 55.61 6. ด้านการเมือง เบิกจากงบปกติ จำนวน 495,550.-บาท คิดเป็นร้อยละ 2.44 รวมเบิกจ่ายงบประมาณปี 2561 รวมทั้งสิ้นจำนวน 20,279,819.14 บาท

หน้าที่ 16 สรุปยุทธศาสตร์ที่ 1 จำนวนโครงการทั้งหมด 45 โครงการ ดำเนินการแล้วเสร็จ จำนวน 27 โครงการ ยกเลิกจำนวน 18 โครงการ งบประมาณที่ได้รับจำนวน 2,465,395.-บาท เบิกจ่ายไปจำนวน 1,237,420.-บาท

หน้าที่ 17 สรุปยุทธศาสตร์ที่ 2 จำนวนโครงการทั้งหมด 7 โครงการ ดำเนินการแล้วเสร็จ จำนวน 4 โครงการ ยกเลิกจำนวน 3 โครงการ งบประมาณที่ได้รับจำนวน 310,000.-บาท เบิกจ่ายไปจำนวน 209,877.-บาท

หน้าที่ 18 สรุปยุทธศาสตร์ที่ 3 จำนวนโครงการทั้งหมด 6 โครงการ ดำเนินการแล้วเสร็จ

/จำนวน 4...

-4-

จำนวน 4 โครงการ ยกเลิกจำนวน 2 โครงการ งบประมาณที่ได้รับจำนวน 1,040,000.-บาท เบิกจ่ายไปจำนวน 495,111.-บาท

หน้าที่ 28 สรุปยุทธศาสตร์ที่ 4 จำนวนโครงการทั้งหมด 68 โครงการ ดำเนินการ แล้วเสร็จ จำนวน 41 โครงการ อยู่ระหว่างดำเนินการ จำนวน 8 โครงการ ยังไม่ได้ดำเนินการ จำนวน 18 โครงการ ยกเลิกจำนวน 1 โครงการ งบประมาณที่ได้รับจำนวน 25,962,200.-บาท เบิกจ่ายไปจำนวน 17,841,861.14บาท

หน้าที่ 29 สรุปยุทธศาสตร์ที่ 5 จำนวนโครงการทั้งหมด 1 โครงการ ยกเลิกจำนวน 1 โครงการ งบประมาณที่ได้รับจำนวน 30,000.-บาท

หน้าที่ 30 สรุปยุทธศาสตร์ที่ 6 จำนวนโครงการทั้งหมด 6 โครงการ ดำเนินการแล้วเสร็จ จำนวน 4 โครงการ ยกเลิกจำนวน 2 โครงการ งบประมาณที่ได้รับจำนวน 640,000.-บาท เบิกจ่ายไปจำนวน 495,550.-บาท ได้ชี้แจงรายละเอียดว่าได้ใช้โครงการอะไร ไปบ้าง

หน้าที่ 31 โครงการรายจ่ายเงินอุดหนุนองค์กรปกครองส่วนท้องถิ่น ส่วนราชการ รัฐวิสาหกิจ องค์กรประชาชน ขององค์การบริหารส่วนตำบลบ้านพระ (แบบ ผ.02) ได้จ่ายเงินอุดหนุนองค์กรไหนบ้าง

1. เงินอุดหนุนองค์กรปกครองส่วนท้องถิ่น (เพื่อสนับสนุนโครงการดำเนินงานศูนย์รวบรวมข้อมูลข่าวสารจัดซื้อ/จัดจ้าง)

1.1 อุดหนุน อบต.ดงพระราม งบประมาณที่ได้รับ จำนวน 7,000.-บาท ได้ยกเลิกโครงการ

2. เงินอุดหนุนส่วนราชการ

2.1 เงินอุดหนุนอาหารกลางวันของ สพฐ. จำนวน 2 โรงเรียน งบประมาณที่ได้รับ 1,596,000.-บาท เบิกจ่ายไป จำนวน 1,596,000.-บาท

2.2 อุดหนุนศูนย์ป้องกันและปราบปรามยาเสพติด งบประมาณที่ได้รับ จำนวน 90,000.-บาท เบิกจ่ายไป จำนวน 90,000.-บาท

2.3 เงินอุดหนุนสำนักงานวัฒนธรรมจังหวัดปราจีนบุรี(โครงการวันมาฆปูรมีศรีปราจีน) งบประมาณที่ได้รับ จำนวน 20,000.-บาท ได้ยกเลิกโครงการ

2.4 เงินอุดหนุนสำนักงานวัฒนธรรมจังหวัดปราจีนบุรี(โครงการวันจัดงานวันอนุรักษ์มรดกไทย) งบประมาณที่ได้รับ จำนวน 5,000.-บาท ได้ยกเลิกโครงการ

3. เงินอุดหนุนกิจการที่เป็นสาธารณประโยชน์

3.1 อุดหนุนโครงการพัฒนางานสาธารณสุขมูลฐานในเขต อบต.บ้านพระ จำนวน 19 หมู่บ้าน ยกเลิกโครงการไป จำนวน 142,500.-บาท

/3.2 อุดหนุน...

-5-

3.2 อุดหนุนกองทุนสวัสดิการชุมชนตำบลบ้านพระ ดำเนินการแล้วเสร็จ งบประมาณที่ได้รับจำนวน 200,000.-บาท เบิกจ่ายไปจำนวน 200,000.-บาท

3.3 อุดหนุนเหล่ากาชาดจังหวัดปราจีนบุรี ยกเลิกโครงการไป จำนวน 10,000.-บาท

3.4 เงินอุดหนุนคณะกรรมการหมู่บ้านโครงการบ้านเมืองน่าอยู่ จำนวน 19 หมู่บ้าน ดำเนินการแล้วเสร็จ งบประมาณที่ได้รับ จำนวน 270,000.-บาท เบิกจ่ายไปจำนวน 270,000.-บาท

3.5 เงินอุดหนุนคณะกรรมการพัฒนาหมู่บ้านในโครงการพระราชดำริด้านสาธารณสุข จำนวน 6 โครงการ

–หน่วยทันตกรรม ดำเนินการแล้วเสร็จ งบประมาณที่ได้รับจำนวน 60,000.-บาท เบิกจ่ายไปจำนวน 60,000.-บาท,

-ปรับปรุงภาวะโภชนาการและสุขภาพในเด็ก จำนวน 10 หมู่บ้าน ดำเนินการแล้วเสร็จ งบประมาณที่ได้รับจำนวน 65,000.-บาท เบิกจ่ายไปจำนวน 65,000.-บาท

-ควบคุมโรคขาดสารไอโอดีน จำนวน 10 หมู่บ้าน ดำเนินการแล้วเสร็จ งบประมาณ ที่ได้รับจำนวน 75,000.-บาท เบิกจ่ายไปจำนวน 75,000.-บาท,

-สืบสานพระราชปณิธานสมเด็จย่าต้านภัยมะเร็งเต้านม จำนวน 9 หมู่บ้าน ดำเนินการ แล้วเสร็จ งบประมาณที่ได้รับจำนวน 96,300.-บาท เบิกจ่ายไปจำนวน 96,300.-บาท

-ส่งเสริมโภชนาการและสุขภาพอนามัยแม่และเด็ก จำนวน 9 หมู่บ้าน ดำเนินการ แล้วเสร็จ งบประมาณที่ได้รับจำนวน 37,350.-บาท เบิกจ่ายไปจำนวน 37,350.-บาท

-ควบคุมโรคขาดสารไอโอดีน จำนวน 9 หมู่บ้าน ดำเนินการแล้วเสร็จ งบประมาณที่ได้รับจำนวน 46,350.-บาท เบิกจ่ายไปจำนวน 37,350.-บาท

รวมไตรมาสที่ 1 – 4 ดำเนินการแล้วเสร็จ 8 โครงการ ยกเลิก 2 โครงการ งบประมาณที่ได้รับจำนวน 2,720,500.-บาท งบประมาณที่เบิกจ่ายจำนวน 2,527,000.-บาท คะ

หน้า 34 บัญชีครุภัณฑ์(แบบ ผ.08) ครุภัณฑ์สำนักงาน

1.เครื่องปรับอากาศชนิดแขวนแบบแยกส่วนฯ จำนวน 10 เครื่อง ดำเนินการแล้วเสร็จ งบประมาณที่ได้รับจำนวน 470,000.-บาท เบิกจ่ายไปจำนวน 350,000.-บาท

2. ครุภัณฑ์สำนักงานเครื่องปรับอากาศชนิดติดผนัง จำนวน 2 เครื่อง ดำเนินการ แล้วเสร็จ งบประมาณที่ได้รับจำนวน 34,000.-บาท เบิกจ่ายไปจำนวน 23,000.-บาท

3. เครื่องพิมพ์ แบบฉีดหมึก ดำเนินการแล้วเสร็จ งบประมาณที่ได้รับจำนวน 7,700.-บาท เบิกจ่ายไปจำนวน 7,700.-บาท

4. ตู้เหล็ก 2 บาน ดำเนินการแล้วเสร็จ งบประมาณที่ได้รับจำนวน 3,800.-บาท เบิกจ่ายไปจำนวน 3,800.-บาท

/5. กระดาน...

-6-

5. กระดานไวบอร์ดแบบติดผนัง ดำเนินการแล้วเสร็จ งบประมาณที่ได้รับจำนวน 8,000.-บาท เบิกจ่ายไปจำนวน 8,000.-บาท

6. ตู้เหล็กทึบสองบาน ดำเนินการแล้วเสร็จ งบประมาณที่ได้รับจำนวน 24,000.-บาท เบิกจ่ายไปจำนวน 11,400.-บาท

ครุภัณฑ์คอมพิวเตอร์

1. เครื่องคอมพิวเตอร์สำหรับประมวลผล ดำเนินการแล้วเสร็จ งบประมาณที่ได้รับ จำนวน 30,000.-บาท เบิกจ่ายไปจำนวน 30,000.-บาท

ครุภัณฑ์ก่อสร้าง

8. ประตูมุ้งเหล็กดัดพร้อมอุปกรณ์ติดตั้ง ยกเลิกโครงการไป จำนวน 6,000.-บาท

ครุภัณฑ์งานบ้านงานครัว

9. เครื่องดูดควันกระโจน ยกเลิกโครงการไปจำนวน 15,500.-บาท

10. ผ้าม่านพร้อมอุปกรณ์และติดตั้ง ดำเนินการแล้วเสร็จ งบประมาณที่ได้รับจำนวน 6,000.-บาท เบิกจ่ายไปจำนวน 6,000.-บาท

11. ผ้าม่านพร้อมอุปกรณ์และติดตั้ง ณ ห้องประชุมและอาคารป้องกัน ดำเนินการ แล้วเสร็จ งบประมาณที่ได้รับ จำนวน 33,500.-บาท เบิกจ่ายไปจำนวน 33,500.-บาท

รวมไตรมาสที่ 1-4 ดำเนินการแล้วเสร็จ 9 โครงการ ยกเลิกไปจำนวน 2 โครงการ งบประมาณที่ได้รับจำนวน 638,500.-บาท เบิกจ่ายไปจำนวน 473,400.-บาท

ส่วนที่ 3 ปัญหาและอุปสรรคในการปฏิบัติงาน

เกณฑ์การพิจารณา สรุปข้อมูลปัญหาพร้อมทั้งนำไปพิจารณาร่วมกับข้อมูลอื่นๆก่อนหน้านี้ เพื่อนำไปอธิบายถึงสาเหตุที่การดำเนินงานไม่สามารดำเนินงานได้ตามแผนที่กำหนด ตลอดจนเป็นข้อมูลสำหรับที่จะใช้ในการปรับปรุงแก้ไขให้การดำเนินงานมีประสิทธิภาพมากยิ่งขึ้น

พิจารณาแล้ว พบว่า ในช่วงไตรมาสที่ 1 - ไตรมาสที่ 4 (1ต.ค.60-30ก.ย.61)

ประจำปีงบประมาณ พ.ศ.2561 อบต.บ้านพระ มีการดำเนินการแล้วเสร็จ จำนวน 63 โครงการ คิดเป็นร้อยละ 47.37 ของโครงการทั้งหมด(133โครงการ) โครงการที่มีอยู่

ระหว่างดำเนินการ จำนวน 8 โครงการ คิดเป็นร้อยละ 6.02 ของโครงการทั้งหมด โครงการที่ยังไม่ได้ดำเนินการจำนวน 18 โครงการ คิดเป็นร้อยละ 13.53 ของโครงการทั้งหมด โครงการที่ยกเลิก จำนวน 27 โครงการ คิดเป็นร้อยละ 20.30 ของโครงการทั้งหมด โครงการที่มีการเพิ่มเติม(แล้วเสร็จ) จำนวน 17 โครงการ คิดเป็นร้อยละ 12.78 ของโครงการทั้งหมด ซึ่งแสดงให้เห็นว่าการดำเนินการโครงการอยู่ในเกณฑ์ที่ดี เนื่องจากโครงการที่ดำเนินการแล้วเสร็จ จำนวน 63 โครงการ คิดเป็นร้อยละ 47.37 ของโครงการทั้งหมด

/ข้อจำกัด...

-7-

ข้อจำกัดในการติดตามและประเมินผล : ปัญหาและอุปสรรคในการปฏิบัติงาน

1.ขาดบุคลากรในการปฏิบัติหน้าที่ที่เกี่ยวข้องโดยตรง

2.ขาดความร่วมมือและการมีส่วนร่วมจากภาคราชการและภาคเอกชนในพื้นที่

3.ระบบการบริหารจัดการภายในองค์กรยังขาดเครื่องมือเครื่องใช้ที่มีความทันสมัย

4.งบประมาณมีจำนวนจำกัดจะต้องดำเนินการใช้อย่างคุ้มค่าและมีประสิทธิภาพมากที่สุด 5.การประชาสัมพันธ์ข้อมูลข่าวสารของทางราชการยังไปไม่ทั่วถึงครอบคลุมพื้นที่ คะ กระบวนการประเมินผล แบบที่ 3 แบบประเมินผลการดำเนินงานตามแผนยุทธศาสตร์

1. ยุทธศาสตร์ด้านสังคม การศึกษา ศาสนาวัฒนธรรม สาธารณสุขและการกีฬา โครงการที่ปรากฎอยู่ในแผนจำนวน 45 โครงการ โครงการที่ได้ปฏิบัติจำนวน 27 โครงการ

2. ยุทธศาสตร์ด้านทรัพยากรธรรมชาติและสิ่งแวดล้อม โครงการที่ปรากฎอยู่ในแผนจำนวน 7 โครงการ โครงการที่ได้ปฏิบัติจำนวน 4 โครงการ

3. ยุทธศาสตร์การพัฒนาด้านเศรษฐกิจ โครงการที่ปรากฎอยู่ในแผนจำนวน 6 โครงการ โครงการที่ได้ปฏิบัติจำนวน 4 โครงการ

4. ยุทธศาสตร์การพัฒนาด้านโครงสร้างพื้นฐาน โครงการที่ปรากฎอยู่ในแผนจำนวน 99 โครงการ โครงการที่ได้ปฏิบัติจำนวน 49 โครงการ

5. ยุทธศาสตร์การพัฒนาด้านการท่องเที่ยว โครงการที่ปรากฎอยู่ในแผนจำนวน 4 โครงการ โครงการที่ได้ปฏิบัติจำนวน 0 โครงการ

6. ยุทธศาสตร์การพัฒนาด้านการเมือง การบริหาร โครงการที่ปรากฎอยู่ในแผนจำนวน 6 โครงการ โครงการที่ได้ปฏิบัติจำนวน 4 โครงการ

รวม โครงการทั้งหมดที่อยู่ในแผน จำนวน 167 โครงการ โครงการที่ได้ปฏิบัติจำนวน 88 โครงการ คะ

หน้าที่ 38 เป็นแบบรายงานการติดตามและประเมินผลแผนพัฒนาท้องถิ่น ซึ่งเราจะสรุป เกี่ยวกับยุทธศาสตร์ต่างๆไว้ จำนวนโครงการที่ตั้งไว้ในแผนฯ พ.ศ.2561 ตั้งไว้กี่โครงการและตราเป็นข้อบัญญัติไว้ ทั้งหมด 167 โครงการ โครงการที่ตั้งงบประมาณ 133 โครงการ คิดเป็นร้อยละ 79.64 โครงการที่ดำเนินการ 88 โครงการ คิดเป็นร้อยละ 52.69 งบประมาณที่ตั้งไว้ จำนวน 30,447,595.-บาท จ่ายจริง จำนวน 20,279,819.14.-บาท ประหยัดงบไปจำนวน 10,167,775.86 บาท คิดเป็นร้อยละ 50.14

หน้าที่ 40 เป็นรายละเอียดแบบสอบถามไปที่หมู่บ้าน และชุมชนต่างๆ ซึ่งแยกเป็นอายุ เพศ การศึกษา อาชีพ เป็นแบบประเมินความพึงพอใจในภาพร่วมต่อองค์กรอย่างไร คำถามมีอยู่ 9 ข้อ พอใจมาก พอใจ ไม่พอใจ ตามแบบฟอร์มหน้า 40

/หน้าที่ 41...

-8-

หน้าที่ 41 เป็นแบบสรุปจากแบบสอบถามทั้ง 19 หมู่บ้าน และชุมชนต่างๆ จำนวน 100 ราย ซึ่งรายละเอียดได้แสดงสรุปไว้ที่หน้า 41 แล้วคะ

หน้าที่ 42 ข้อมูลความพึงพอใจของประชาชน ต่อผลการดำเนินงานของอบต.บ้านพระ ในภาพรวม ว่ามีความพอใจในแต่ละหัวข้ออย่างไร

1. มีการเปิดโอกาสให้ประชาชนมีส่วนร่วมในโครงการ/กิจกรรม พอใจมากร้อยละ 41 พอใจร้อยละ 58 ไม่พอใจร้อยละ 1

2. มีการประชาสัมพันธ์ให้ประชาชนรับรู้ถึงข้อมูลของโครงการ/กิจกรรม พอใจมากร้อยละ 33 พอใจร้อยละ 66 ไม่พอใจร้อยละ 1

3. มีการเปิดโอกาสให้ประชาชนแสดงความคิดเห็นในโครงการ/กิจกรรม พอใจมากร้อยละ 29 พอใจร้อยละ 70 ไม่พอใจร้อยละ 1

4. มีการรายงานผลการดำเนินงานของโครงการ/กิจกรรมต่อสาธารณะ พอใจมากร้อยละ 20 พอใจร้อยละ 79 ไม่พอใจร้อยละ 1

5. การเปิดโอกาสให้ประชาชนตรวจสอบการดำเนินโครงการ/กิจกรรม พอใจมากร้อยละ 23 พอใจร้อยละ 74 ไม่พอใจร้อยละ 3

6. การดำเนินงานเป็นไปตามระยะเวลาที่กำหนด พอใจมากร้อยละ 18 พอใจร้อยละ 81 ไม่พอใจร้อยละ 1

7. ผลการดำเนินโครงการ/กิจกรรมนำไปสู่การแก้ไขปัญหาของประชาชนในท้องถิ่น พอใจมากร้อยละ 38 พอใจร้อยละ 61 ไม่พอใจร้อยละ 1

8. การแก้ไขปัญหา และการตอบสนองความต้องการของประชาชน พอใจมากร้อยละ 45 พอใจร้อยละ 54 ไม่พอใจร้อยละ 1

9. ประโยชน์ที่ประชาชนได้รับจากการดำเนินโครงการ/กิจกรรม พอใจมากร้อยละ 43 พอใจร้อยละ 57 ไม่พอใจไม่มี

ภาพรวมของแบบสอบถาม พอใจมากร้อยละ 32.22 พอใจร้อยละ 66.67 ไม่พอใจร้อยละ 1.11 และมีแผนภูมิกราฟแสดงในแต่ละหัวข้อให้ได้ดูเปรียบเทียบคะ

หน้าที่ 43 เป็นความพึงพอใจของประชาชน ในภาพรวม แต่แบ่งเป็นคะแนนเต็ม 10 คะแนนในแต่ละหัวข้อ ในภาพรวมคะแนนเต็ม 10 คะแนน ได้คะแนน 8.64 คะแนน

หน้า 44 รายละเอียดความพึงพอใจตามยุทธศาสตร์

ยุทธศาสตร์ที่ 1 การพัฒนาด้านสังคม การศึกษา ศาสนาวัฒนธรรม สาธารณสุขและ การกีฬา คะแนนความพึงพอใจใน ภาพรวมได้ 8.73 คะแนน

ยุทธศาสตร์ที่ 2 การพัฒนาด้านทรัพยากรธรรมชาติและสิ่งแวดล้อม คะแนนความ พึงพอใจในภาพรวมได้ 8.47 คะแนน

/ยุทธศาสตร์ที่ 3...

-9-

ยุทธศาสตร์ที่ 3 การพัฒนาด้านเศรษฐกิจ คะแนนความพึงพอใจในภาพรวมได้ 8.45 คะแนน

ยุทธศาสตร์ที่ 4 การพัฒนาด้านโครงสร้างพื้นฐาน คะแนนความพึงพอใจในภาพรวมได้ 8.97 คะแนน

ยุทธศาตร์ที่ 5 การพัฒนาด้านการท่องเที่ยว คะแนนความพึงพอใจในภาพรวมได้ 8.50 คะแนน

ยุทธศาสตร์ที่ 6 การพัฒนาด้านการเมือง การบริหาร คะแนนความพึงพอใจใน ภาพรวมได้ 8.79 คะแนน

หน้าที่ 50 เป็นสรุปรายละเอียดแบบประเมินความพึงพอใจ ในระดับพอใจมากได้แก่ การแก้ไขปัญหาและการตอบสนองความต้องการของประชาชน, ประโยชน์ที่ประชาชนได้รับจากการดำเนินโครงการ/กิจกรรม, มีการเปิดโอกาสให้ประชาชนแสดงความคิดเห็นในโครงการ/กิจกรรม ในระดับพอใจได้แก่ การดำเนินงานเป็นไปตามระยะเวลาที่กำหนด, มีการรายงานผลการดำเนินงานของโครงการ, มีการเปิดโอกาสให้ประชาชนมีส่วนร่วมในโครงการ/กิจกรรม ในระดับไม่พอใจ ได้แก่ มีระดับความพึงพอใจเท่ากัน ตั้งแต่ข้อ 1-8 คือไม่พอใจ 1 คะแนน

สรุป ความพึงพอใจมากร้อยละ 32.22 + ระดับความพอใจร้อยละ 66.67 รวมเป็น ร้อยละ 98.89 ไม่พอใจร้อยละ 1.11 จากที่เราได้ไปสอบถามประชาชนในพื้นที่ ประชาชนในแต่ละหมู่บ้านต้องการอะไรบ้างในปีงบประมาณถัดไป สรุปได้ดังต่อไปนี้ ประชาชนต้องการให้มีการเปิดถนนลูกรังภายในหมู่บ้าน, มีไฟฟ้าตามซอยในหมู่บ้าน, ทำไหล่ทาง(กรณีเป็นถนนลาดยาง), มีสัญญาณไฟกระพริบหน้าวัดบ้านพระ, มีประปาส่วนภูมิภาค สรุปผลการดำเนินงานในปีงบประมาณ 2561 ทั้งปี ว่ามีการดำเนินงานอะไรบ้าง ได้คะแนนเท่าไหร่ ภาคผนวกจะเป็นภาพรวมการประมวลผลภาพกิจกรรมต่างๆ ในแต่ละด้าน ว่าโครงการที่เราตั้งไว้ในข้อบัญญัติ เรามีการทำกิจกรรมด้านใดบ้าง

หน้า 53 1.การพัฒนาด้านสังคม การศึกษา ศาสนาวัฒนธรรม จะเป็นรูปเกี่ยวกับโครงการสืบสานวัฒนธรรมประเพณีวันสงกรานต์ โครงการแข่งขันกีฬาพื้นบ้าน โครงการอบรมพัฒนาคุณธรรมจริยธรรม โครงการแข่งขันกีฬาสี โครงการอบรมธรรมะ โครงการวันเด็กแห่งชาติ โครงการเด็กปฐมวัยใส่ใจภูมิปัญญาท้องถิ่น โครงการอบรมสร้างภูมิคุ้มกันในเยาวชน โครงการอนุรักษ์วัฒนธรรมวันเข้าพรรษา

/2.การพัฒนา...

-10-

2. การพัฒนาด้านทรัพยากรธรรมชาติ โครงการท้องถิ่นไทยรวมใจภักดิ์รักษ์พื้นที่สีเขียว โครงการท้องถิ่นอาสาปลูกป่าเฉลิมพระเกียรติ โครงการอบรมสร้างเครือข่ายปลูกจิตสำนึกในการกำจัดขยะมูลฝอย โครงการอบรมเข้าค่ายเด็กและเยาวชนปลูกจิตสำนึกการอนุรักษ์ทรัพยากรธรรมชาติ

3. การพัฒนาด้านเศรษฐกิจ โครงการส่งเสริมพัฒนาอาชีพกลุ่มงานฝีมือมัดเมคราเม่ โครงการให้ความรู้ส่งเสริมเกษตรทฤษฎีใหม่แบบผสมผสาน

4. การพัฒนาด้านโครงสร้างพื้นฐาน ก่อสร้างถนนคอนกรีตเสริมเหล็ก ก่อสร้างเสริมผิวจราจรแอสฟัสท์ติกคอนกรีต ก่อสร้างถนนลูกรัง ก่อสร้างประปาและขุดเจาะบ่อบาดาล

6. การพัฒนาด้านการเมือง การบริหาร โครงการฝึกอบรมและสัมมนาศึกษาดูงานของผู้บริหาร ส.อบต. พนักงานส่วนตำบล โครงการประชุมประชาคมหมู่บ้าน/ประชาคมตำบล โครงการอบรมอาสาสมัครป้องกันไฟป่า

หน้า 71-73 เป็นการประมวลผลภาพการดำเนินงานติดตามและประเมินผลแผนฯ ที่ เจ้าหน้าที่แต่ละกองได้ลงไปสอบถามตามหมู่บ้าน/ในชุมชนต่างๆ ว่ามีความต้องการ ด้านใดและสรุปออกมาเป็นคะแนน ตามที่ได้รายงานให้กับท่านประธานสภาฯ นายก และสมาชิกทุกท่านได้ทราบว่าการติดตามและประเมินผลแผนประจำปีงบประมาณ พ.ศ.2561 ว่าดำเนินการในเรื่องใดบ้างและได้คะแนนเท่าไหร่ ขอบคุณคะ มีท่านใดสงสัยหรือจะสอบถามหรือไม่คะ

นายโชคชัย สีห์ประเสริฐ มีสมาชิกท่านใดสงสัยหรือจะสอบถามเรื่องผลการติดตามและประเมินผลแผนพัฒนา

(ประธานสภาฯ) ประจำปีงบประมาณ พ.ศ.2561 หรือไม่ครับ เชิญท่าน ร.ต.สำเร็จ เวชกามา ครับ

ร.ต.สำเร็จ เวชกามา ผมขอเสนอแนะส่วนที่ 3 ปัญหาและอุปสรรคในการปฏิบัติงาน

(ส.อบต.ม.14) 1. ขาดบุคลากรในการปฏิบัติหน้าที่ที่เกี่ยวข้องโดยตรง เราขาดตำแหน่งอะไรและสามารถจัดหาได้ไหม ปีที่แล้วก็มีปัญหา

3. ระบบการบริหารจัดการภายในองค์กรยังขาดเครื่องมือเครื่องใช้ที่มีความทันสมัย อะไรที่ไม่ทันสมัย เราสามารถจัดหาให้ทันสมัยได้ไหมครับ เรามีทางออกไหมครับ

5. การประชาสัมพันธ์ข้อมูลข่าวสารของทางราชการยังไปไม่ทั่วถึงครอบคลุมพื้นที่ ทำอย่างไรถึงจะทั่วถึง ปีหน้าไม่อยากให้มีข้อ 1,3และ 5 ขอฝากท่านประธานสภาฯ และท่านนายกด้วยครับ ขอบคุณครับ

นายโชคชัย สีห์ประเสริฐ ขอเชิญท่านนายกชี้แจงครับ

(ประธานสภาฯ)

/นายปัญญา ...

-11-

นายปัญญา บำรุงวัด สิ่งที่ท่านทักท้วงเรายินดีที่จะนำไปปรับปรุง แก้ไข เรื่องการประชาสัมพันธ์ เราพยายาม

(นายกอบต.บ้านพระ) จะให้ในการประชุมประชาคมที่เราดำเนินการมีประชาชนมาเยอะ ส่วนเครื่องมือเครื่องใช้ เป็นราคาแพง บางครั้งเราเสียดาย แต่หากท่านสมาชิกจะให้ดำเนินการ จะดำเนินการให้ครับ ในส่วนของเจ้าหน้าที่นั้น ขาดเจ้าหน้าที่พัสดุ เจ้าหน้าที่การเงิน เจ้าหน้าที่ได้ย้ายไป ได้ประกาศไปแล้วแต่ไม่มีคนมาสมัคร ตอนนี้ต้องไปสอบที่ส่วนกลางเท่านั้น จึงจะมา บรรจุได้ เราจึงได้ใช้เจ้าหน้าที่ในส่วนของการจ้างไปก่อน ครับ ส่วนทางของหมู่ 3 ขอให้มี ไฟจราจรเราได้ไปดูของทางหลวงชนบท เป็นไฟกระพริบและไฟเตือนการข้ามถนน และจะได้จ่ายขาดในเดือนกุมภาพันธ์นี้ครับ เรื่องไฟฟ้ารายทางตามซอยต้องมีหม้อ ถ้าไปติดโดย ไม่มีหม้อ ทางไฟฟ้าจะเอาผิดได้ ส่วนเรื่องถนนลูกรังเรายินดีจะเปิดให้ แต่ขอให้อุทิศที่ให้ ของหมู่ 7 กำลังดำเนินการอยู่ เรื่องถนนเรามีงบประมาณที่จะดำเนินการให้ ครับ

นายโชคชัย สีห์ประเสริฐ มีใครจะสอบถามหรือไม่ครับ เชิญท่าน ปัญญา พากเพียรทรัพย์ ครับ

(ประธานสภาฯ)

นายปัญญา พากเพียรทรัพย์ ขอถามเรื่องประปาในหมู่ 8 ยังเข้าไม่ถึง ซอย 8 ซอย 9 ซอยบ่อดิน ข้างในมีบ้าน

(ส.อบต.ม.8) ของประชาชนอยู่หลายหลัง ซึ่งมีรายได้น้อย ประปาได้ผ่านเส้นหลังโรงเรียน แต่เป็นซอยเข้าไป 3 ซอยที่ต้องขยายเขตเข้าไป ได้ปรึกษา ผญ.บ้าน บอกว่าได้ติดต่อประสานกับทาง อบต.ว่า นายกจะขยายเขตให้ แต่ตอนนี้ยังไม่ได้ขยายเข้าไป ประชาชนในซอยบ่อดินใช้น้ำในบ่อดิน ขอมานานตั้งแต่ปี 60-61 และต้องทำเรื่องไปที่ไหนครับ

นายปัญญา บำรุงวัด ตอนนี้เราสามารถอุดหนุนไฟฟ้า/ประปาได้แล้ว ขอให้ทำประชาคมเข้ามาครับ

(นายกอบต.บ้านพระ) ต้องทำเรื่องมาที่ อบต. จะประสานงานให้ แล้วประปาจะเข้ามาประเมินราคา และนำเข้าข้อบัญญัติในปี 63 เราไม่สามารถใช้งบจ่ายขาดได้ครับ ส่วนท่อที่แยกเข้าบ้านต้องดำเนินการเองครับ

นายโชคชัย สีห์ประเสริฐ มีใครจะสอบถามหรือไม่ครับ เชิญ คุณสุกัลยา สุทธานันท์ ครับ

(ประธานสภาฯ)

นางสุกัลยา สุทธานันท์ สอบถามเรื่อง ค่าเบี้ยเลี้ยงอยู่เวร เป็นสิทธิ์ของเราที่จะได้

(ส.อบต.ม.5)

นายโชคชัย สีห์ประเสริฐ ที่ไม่ให้เบิกเพราะเราทำงานร่วมกัน แต่เรามีอาหารให้รับประทานร่วมกันครับ

(ประธานสภาฯ) มีใครจะสอบถามหรือไม่ครับ เชิญท่าน น.อ.ไพฑูรย์ มาลาศรี ครับ

น.อ.ไพฑูรย์ มาลาศรี ขอสอบถามเรื่องปากซอยท่อน้ำ เวลารถจะเลี้ยวไม่มีทางให้แซงขึ้น ไม่ทราบว่าประสาน

(ส.อบต.ม.15) ไปกับทางหลวงหรือยังครับ

นายปัญญา บำรุงวัด ได้ติดต่อไปแล้วครับ เค้าต้องส่งเรื่องไปที่โคราชเป็นผู้อนุมัติ ถึงจะดำเนินการได้

(นายกอบต.บ้านพระ) ทางด้านหน้า อบต.ได้ขอไป 3 ปี ถึงจะได้ครับ

/นายโชคชัย...

-12-

นายโชคชัย สีห์ประเสริฐ มีใครจะสอบถามหรือไม่ครับ เชิญท่าน ร.ต.จิรวัฒน์ คำเวียงจันทร์ ครับ

(ประธานสภาฯ)

ร.ต.จิรวัฒน์ คำเวียงจันทร์ กระผมได้เปลี่ยนชื่อเป็น ร.ต.วิชิต คำเวียงจันทร์ แล้วครับ เรื่องประปาของ ม.8 ท่าน

(ส.อบต.ม.3) นายกได้รับปากท่านกำนันไปแล้ว เรื่องไฟขอมาหลายปีได้ก็ดีใจครับ อีกเรื่องคือถนนลาดยางในแผนถึงบ้าน ร.ต.ประดิษฐ์ คำเวียงจันทร์ พอดีกระผมเปลี่ยนชื่อ ถนนลาดยางไม่ถึงบ้านกระผม ถึงแค่บ้านกำนัน อยากจะรู้ว่าทำไมเทไม่ถึงครับอีก 20 เมตร ถ้ามีลูกรังช่วยไปเสริมให้ด้วยครับ ให้เทไปถึงม.19 ประมาณ 8 เที่ยว เรื่องตามแผนพัฒนาที่เราจะอนุมัติลงไปขอให้ได้ผลจริงๆครับ

นายปัญญา บำรุงวัด ขอตอบท่าน ส.อบต.ม.3 การเทไปไม่ถึงเพราะถนนยังเป็นคอนกรีตใหม่อยู่ ถนน

(นายก อบต.บ้านพระ) ยังไม่เสียหาย ถ้าเททับไป คนจะมองว่าใช้เงินไม่คุ้มค่า ลูกรังเราได้ตั้งงบประมาณไว้แล้ว จะดำเนินการเทไปถึง ม.19 ครับ

นายโชคชัย สีห์ประเสริฐ มีใครจะสอบถามหรือไม่ครับ เชิญคุณ สุจิรา นรินทร์วงษ์ ครับ

(ประธานสภาฯ)

นางสุจิรา นรินทร์วงษ์ ขอขอบคุณทุกท่านที่ไปงานศพคุณพ่อของดิฉันคะ ขอสอบถามเรื่องโครงการก่อสร้าง

(ส.อบต.ม.13) คอนกรีตเสริมเหล็ก ม.13 หน้า 25 ไม่ทราบว่าปีหน้าจะได้ทำหรือไม่คะ

นายโชคชัย สีห์ประเสริฐ เชิญ ท่านนายก ครับ

(ประธานสภาฯ)

นายปัญญา บำรุงวัด เนื่องจากเจ้าของที่ไม่ให้ เราไม่สามารถดำเนินการได้ครับ แต่ตอนนี้ให้ที่แล้ว เราจะ

(นายกอบต.บ้านพระ) ดำเนินการให้ครับ ยังมีงบประมาณอยู่ ให้รีบดำเนินการเรื่องอุทิศที่ ถ้าไม่ยินยอมไม่สามารถดำเนินการได้

นายโชคชัย สีห์ประเสริฐ มีใครจะสอบถามหรือไม่ครับ เชิญท่าน บุญเชา ปัณเขต ครับ

(ประธานสภาฯ)

นายบุญเชา ปัณเขต ขอเสาลายตรง ม.1 ต่อจากทาวน์เฮ้าส์ กลัวรถจะตกถนน ให้ทาสีเป็นแนว อีกเรื่อง

(ส.อบต.ม.2) ถนนของทางเข้าบ้าน ร.ต.ประดิษฐ์ ถนนไม่เสียเพราะไม่มีรถเข้าไปวิ่ง น่าจะเทให้ถึงบ้าน ร.ต.ประดิษฐ์ครับ

นายโชคชัย สีห์ประเสริฐ มีใครจะสอบถามหรือไม่ครับ เชิญท่าน ทศพล เหมือนพิทักษ์ ครับ

(ประธานสภาฯ)

นายทศพล เหมือนพิทักษ์ ผมขอขอบคุณทุกท่านที่ให้เกียรติไปงานศพภรรยาผมครับ และขอขอบคุณท่านนายก

(ส.อบต.ม.9) ในงานคริสต์มาสที่มอบตู้เย็นให้ครับ เรื่องบุกรุกทางสาธารณะ ทำให้ไม่สามารถ ตั้งเสาไฟได้ ขอหารือกับท่านนายกว่าจะดำเนินการขั้นเด็ดขาดอย่างไร คนที่เดือดร้อนคือคนไม่มีที่อยู่

/นายปัญญา...

-13-

นายปัญญา บำรุงวัด ทางที่ดินจะเข้าไปวัดที่ เจ้าของที่บอกว่าที่ดินนั้นน้ำท่วม ตอนนี้ได้ให้นิติกรรีบดำเนินการ

(นายกอบต.บ้านพระ) เพราะต้องใช้ถนนเส้นนี้เพื่อปักเสาไฟฟ้าเข้าบ้าน

นายโชคชัย สีห์ประเสริฐ มีใครจะอภิปรายหรือสอบถามการรายงานผลการติดตามและประเมินผลแผนพัฒนา

(ประธานสภาฯ) ประจำปีงบประมาณ พ.ศ. 2561 หรือไม่ ถ้าไม่มีผมขอมติที่ประชุมรับรองด้วยครับ

มติที่ประชุม มีมติรับรองรายงานผลการติดตามและประเมินผลแผนพัฒนา ประจำปีงบประมาณ

พ.ศ.2561 เป็นเอกฉันท์

ระเบียบวาระที่ 4 - เรื่องอื่นๆ

นายโชคชัย สีห์ประเสริฐ มีใครจะสอบถามหรือไม่ครับ เชิญท่าน สุทธิสาร ซื่อสัตย์ ครับ

(ประธานสภาฯ)

นายสุทธิสาร ซื่อสัตย์ ในวาระดิถีขึ้นปีใหม่ที่จะมาถึง ผมขออาราธนาคุณพระศรีรัตนตรัยและสิ่งศักดิ์สิทธิ์

(รองประธานสภาฯ) ทั้งหลายในสากลโลกพระบารมีแห่งองค์สมเด็จพระเจ้าอยู่หัวมหาวชิราลงกรณ์ บดินทรเทพยวรางกูรและสิ่งศักดิ์สิทธิ์ที่ท่านเคารพนับถือ จงดลบันดาลพรให้ทุกท่านจงมีความสุขความเจริญ มีสุขภาพแข็งแรง สำเร็จสมความมุ่งมาดปรารถนาทุกประการ ในปี 2562 และตลอดไป ขอบคุณครับ

นายโชคชัย สีห์ประเสริฐ เรื่องระบบเสียงในการประชุมสภาคราวหน้า ขอให้สื่อสารกันได้รู้เรื่อง ช่วยทำให้เรียบร้อย

(ประธานสภาฯ) ด้วยครับ

นายปราโมทย์ เนียรมงคล การแต่งกายเข้าเวรครับ

(ส.อบต.ม.17)

นายโชคชัย สีห์ประเสริฐ การแต่งกายเครื่องแบบสีกากี ครับ

(ประธานสภาฯ) มีใครจะสอบถามหรือไม่ครับ เชิญท่าน สมชาติ ทองเฟื่อง ครับ

นายสมชาติ ทองเฟื่อง เรื่องไฟฟ้าขอมาหลายปีแล้วครับ

(ส.อบต.ม.12)

นายปัญญา บำรุงวัด เรื่องไฟฟ้า และประปา ขอให้ทำประชาคมเข้ามาครับ

(นายกอบต.บ้านพระ)

นายโชคชัย สีห์ประเสริฐ เรื่องไฟฟ้า และประปา ขอให้ทำประชาคมเข้ามา จะได้ดำเนินการทำในปี 63 ครับ

(ประธานสภาฯ)

นายโชคชัย สีห์ประเสริฐ มีสมาชิกท่านใดจะเสนอเรื่องอื่นอีกหรือไม่ ถ้าไม่มีผมขอปิดประชุม

(ประธานสภาฯ)

ปิดประชุม เวลา 12.30 น.

-14-

(ลงชื่อ) วงศ์ธวัช สาวาปี ผู้จดบันทึกการประชุม (ลงชื่อ)โชคชัย สีห์ประเสริฐ ผู้ตรวจบันทึกการประชุม

(นายวงศ์ธวัช สาวาปี) (นายโชคชัย สีห์ประเสริฐ)

เลขานุการสภาองค์การบริหารส่วนตำบลบ้านพระ ประธานสภาองค์การบริหารส่วนตำบลบ้านพระ

**ตรวจแล้ว**

(ลงชื่อ) สำเร็จ เวชกามา (ลงชื่อ) ดิเรก เจือจาน

(ร้อยตรีสำเร็จ เวชกามา) (จ่าสิบเอกดิเรก เจือจาน)

คณะกรรมการตรวจรายงานการประชุม คณะกรรมการตรวจรายงานการประชุม